ফ্রাঙ্কো মাস্তান্তুওনো

**ফ্রাঙ্কো মাস্তান্তুওনো** (, ; জন্ম: ১৪ আগস্ট ২০০৭) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

২০২২ সালে, মাস্তান্তুওনো আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় তিন বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২৫ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

## প্রারম্ভিক জীবন
ফ্রাঙ্কো মাস্তান্তুওনো ২০০৭ সালের ১৪ই আগস্ট তারিখে আর্জেন্টিনার আসুলে জন্মগ্রহণ করেছেন এবং সেখানেই তার শৈশব অতিবাহিত করেছেন। মাস্তান্তুওনো ছোটবেলা থেকেই টেনিসের প্রতি আগ্রহী ছিলেন। তিনি জাতীয় পর্যায়ের কিশোর টেনিস খেলোয়াড় হিসেবে নিজের বিভাগে শীর্ষ ১০–এর মধ্যে অবস্থান করেছিলেন।

## ক্লাব ফুটবল
### প্রাথমিক পর্যায়
মাস্তান্তুওনো তিন বছর বয়সে তার ফুটবল ক্যারিয়ার শুরু করেন। তিনি রিভার ডি আজুলের হয়ে খেলেন, যেখানে তার বাবা কোচ ছিলেন। ২০১৭ সালে, রিভার ডি আজুলের হয়ে খেলার সময়, তাকে পেশাদার দল রিভার প্লেতের সাথে ট্রায়ালের জন্য আমন্ত্রণ জানানো হয়েছিল। কিন্তু একাডেমিতে স্থান পাওয়ার প্রস্তাব পাওয়া সত্ত্বেও, তিনি প্রত্যাখ্যান করেছিলেন, কারণ তার পরিবার চেয়েছিল যে তিনি টেনিসে ক্যারিয়ার চালিয়ে যান। পরে তিনি এগারো বছর বয়সে ক্লাব সিমেন্টোর সাথে চুক্তিবদ্ধ হন।

### রিভার প্লেত
দুই বছর পর, ২০১৯ সালে, মাস্তান্তুওনো রিভার প্লেতের প্রস্তাব গ্রহণ করার সিদ্ধান্ত নেন এবং বুয়েনস আইরেস -ভিত্তিক ক্লাবে চলে যান। ২০১৯ মৌসুমের শেষ ম্যাচে তিনি যুব দলের হয়ে প্রথম খেলেন, যেখানে যুব দল তাদের লিগ জিতে নেয়। পরের বছর, তিনি এএফএ প্রতিযোগিতার জন্য নিবন্ধিত হন, কিন্তু আর্জেন্টিনায় কোভিড-১৯ মহামারীর কারণে এই মৌসুমে তিনি খেলতে পারেননি।

মাস্তান্তুওনো রিভার প্লেত একাডেমির মাধ্যমে তার অগ্রগতি অব্যাহত রাখেন এবং ২০২৩ সালের আগস্টে, তিনি ক্লাবের সাথে তার ৩০ মিলিয়ন ইউরোর রিলিজ ক্লজ সহ দুই বছরের চুক্তিতে স্বাক্ষর করেন। পরের মাসে, ম্যানেজার মার্টিন ডেমিচেলিস তাকে প্রথমবারের মতো প্রথম দলের প্রশিক্ষণে ডাকেন।

পরের বছর, কোচ মার্টিন ডেমিচেলিস কর্তৃক অন্যান্য যুব দলের খেলোয়াড়দের সাথে ডাক পেয়ে মাস্তান্তুওনোকে প্রাক-মৌসুম প্রস্তুতির জন্য রিভার প্লেতের দলে অন্তর্ভুক্ত করা হয়। মেক্সিকান প্রতিপক্ষ মন্টেরির বিপক্ষে একটি প্রীতি ম্যাচে ক্লাবের হয়ে তার অনানুষ্ঠানিক অভিষেক হয় এবং পাচুকার বিরুদ্ধে আরেকটি প্রীতি ম্যাচে অংশ নেন। ২০২৪ সালের জানুয়ারির শেষে, তিনি রিভার প্লেতের অফিসিয়াল প্রতিযোগিতায় ওমর রসি এবং মাতেও মুসাচ্চিওর পরে তৃতীয় সর্বকনিষ্ঠ খেলোয়াড় হিসেবে অভিষেক করেন। তখন তিনি আর্জেন্টিনোস জুনিয়র্সের সাথে রিভারের ১-১ কোপা দে লা লিগা প্রফেশনাল ড্রয়ের ম্যাচে দ্বিতীয়ার্ধে ফ্যাকুন্ডো কোলিডিওর বদলি হিসেবে মাঠে নামেন।

৮ ফেব্রুয়ারি ২০২৪ তারিখে এক্সকারশনিস্টাসের বিপক্ষে কোপা আর্জেন্টিনার ৩-০ গোলে জয়ে ক্লাবের হয়ে মাস্তান্তুওনো তার প্রথম গোলটি করেন। খেলা শুরু করার পর, ৬৮তম মিনিটে তিনি এক্সকারশনিস্টাসের গোলরক্ষক নাহুয়েল কাজালের পাশ দিয়ে বল ভলি করে গোল করেন। এইভাবে তিনি ক্লাবের কিংবদন্তী জাভিয়ের স্যাভিওলার রেকর্ড ভেঙে রিভারের সর্বকনিষ্ঠ গোলদাতা হয়ে ওঠেন। প্রথম দলে নিয়মিত হয়ে ওঠা সত্ত্বেও, ভক্তদের তাকে আরও বেশি খেলানোর আহ্বান কোচ মার্তিন দিমিচেলিস উপেক্ষা করেন। রিভার প্লেতের প্রাক্তন ডিফেন্ডার রেইনালদো মের্লো বলেছিলেন যে, যদিও তিনি তার দক্ষতা দেখিয়েছেন তবে তিনি নিয়মিত খেলার জন্য প্রস্তুত নয়। ডেমিচেলিস চলে যাওয়ার পর মার্সেলো গ্যালার্দো তাকে নিয়মিতভাবে খেলার সুযোগ করে দেওয়ার দায়িত্ব নেন। সুপারক্লাসিকোতে, মাস্তান্তুওনো ২৮ মিটার দূর থেকে উপরের বাম কোণে ফ্রি কিক করেন। এর ফলে তিনি সুপারক্লাসিকোতে গোল করা দ্বিতীয় সর্বকনিষ্ঠ খেলোয়াড় এবং রিভার প্লেতের সর্বকনিষ্ঠ গোলদাতা হন।

### রিয়াল মাদ্রিদ
১৩ জুন ২০২৫ তারিখে, লা লিগার ক্লাব রিয়াল মাদ্রিদ ঘোষণা করে যে মাস্তান্তুওনো তার ১৮তম জন্মদিনে, ১৪ আগস্ট, *লস ব্লাঙ্কোসের* সাথে ছয় বছরের চুক্তিতে স্বাক্ষর করবেন। এই চুক্তির মূল্য ছিল €৪৫ মিলিয়ন।

## আন্তর্জাতিক ফুটবল
আর্জেন্টিনায় জন্মগ্রহণকারী মাস্তান্তুওনো ইতালীয় বংশোদ্ভূত এবং আর্জেন্টিনা-ইতালীয় দ্বৈত নাগরিকত্বের অধিকারী। মাত্র পনের বছর বয়সেই ম্যানেজার পাবলো আইমার তাকে প্রথম আর্জেন্টিনার জাতীয় অনূর্ধ্ব-১৭ দলের দলে ডাকেন। রিভার প্লেত যুব দলগুলির সাথে তার দারুণ পারফরম্যান্স আর্জেন্টিনার জাতীয় অনূর্ধ্ব-২০ দলের কোচ জাভিয়ের মাশ্চেরানোর দৃষ্টি আকর্ষণ করে। তিনি তাকে ২০২২ সালের মাঝামাঝি সময়ে দলের সাথে প্রশিক্ষণের জন্য ডেকেছিলেন।

২০২৫ সালের মে মাসের শেষের দিকে, মাস্তান্তুওনো চিলি এবং কলম্বিয়ার বিপক্ষে ২০২৬ বিশ্বকাপ বাছাইপর্বের খেলায় লিওনেল স্কালোনির মাধ্যমে আর্জেন্টিনার সিনিয়র দলে প্রথম ডাক পান। কয়েকদিন পর, ৫ জুন, চিলির বিপক্ষে ১-০ ব্যবধানে জয়ের খেলায় থিয়াগো আলমাদার বদলি হিসেবে মাঠে নেমে আন্তর্জাতিক অভিষেক করেন। ১৭ বছর ২৯৬ দিন বয়সে তিনি দেশের হয়ে সবচেয়ে কম বয়সী অভিষেক করে আডলফো হাইজিঞ্জারের পূর্ববর্তী রেকর্ডটি ভেঙ্গে দেন।

## খেলার ধরণ
রিভার প্লেতের যুব কোচ মার্টিন পেলেগ্রিনোর মতে মাস্তান্তুওনো একজন বাম-পায়ের মিডফিল্ডার,বলে আঘাত করার ক্ষমতার জন্য একজন এনগ্যাঞ্চ, প্লে-মেকিং মিডফিল্ডার বা ফরোয়ার্ড হিসেবে খেলার জন্য যোগ্য। রিভার প্লেত রিজার্ভ দলের সহকারী ব্যবস্থাপক পাবলো ফার্নান্দেজও তার বলে আঘাত করার ক্ষমতা, ফ্রি-কিক থেকে গোল করার এবং প্রতিপক্ষকে পরাস্ত করার ক্ষমতার প্রশংসা করেছেন। মাস্তান্তুওনো নিজেই বলেছেন যে তিনি রিভার প্লেতের ফরোয়ার্ড ইগনাসিও ফার্নান্দেজ এবং মাতিয়াস সুয়ারেজ, সেইসাথে তার সহকর্মী আর্জেন্টাইন জুলিয়ান আলভারেজ এবং ফিল ফোডেন এবং নেইমারের মতো খেলোয়াড়দের প্রতি আগ্রহী এবং তাদের উপর ভিত্তি করে তার খেলার ধরণ তৈরি করার চেষ্টা করেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:আর্জেন্টিনার আন্তর্জাতিক যুব ফুটবলার
বিষয়শ্রেণী:আর্জেন্টিনার অনূর্ধ্ব-১৭ আন্তর্জাতিক ফুটবলার
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:বুয়েনোস আইরেস প্রদেশের ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ